section_heading: Opis dobra
paragraph_text: Sagrađena je 1757. godine. Crkva sv. Filipa i Jakova podignuta je oko 1757. na mjestu starije crkve kao jednobrodna građevina od kamena s polukružnom apsidom, dvostrešnim krovom i zvonikom na preslicu s tri zvona. Sa zapadne strane glavnog pročelja prislonjen je uz crkvu trijem s dvostrešnim krovom, možda ostatak starije ckrve. Pročelje je jednostavnog oblikovanja, s vratima u središtu i po jednim pravokutnim prozorom sa svake strane. Poviše vrata nalazi se četverolisna rozeta, a u vrhu preslica. U apsidi se nalazi drveni oltar s kipom sv. Jakova. Na tabernakulu je srebrno procesijsko raspelo, mletački rad iz 18. stoljeća. Uz trijumfalni luk su niše u kojima su kipovi Blažene Djevice Marije i sv. Filipa Apostola.Kulturna dobra općine Lećevica Bus.hr. nedatirano. Pristupljeno 24. listopada 2020.; tekstovi o ostalim dobrima na toj stranici istovjetni su s podatcima na stranicama Ministarstva kulture RH.